recursal/SuperWikiNEXT-32B huggingface dataset:
**خواجہ رستم علی شاہ** سیال شریف کے روحانی پیشوا خواجہ شمس الدین سیالوی کے خلیفہ خاص تھے۔

ولادت
-----

خواجہ رستم علی شاہ کی ولادت 1242ھ بمطابق 1827ء کو سرچھہ سیداں (پونچھ آزاد کشمیر) میں ہوئی۔ آپ کے والد ماجد کا نام سید حسین شاہ تھا۔ آپ بزرگوں میں سید نظام شاہ اپنے والد کے ارشاد پر تبلیغ اسلام کے لیے کشمیر میں سکونت اختیار کی تھی۔

سلسلہ نسب
---------

رستم علی شاہ کا نسب نامہ کچھ یوں ہے۔

* رستم علی شاہ بن سید حسین شاہ بن سید حافظ نور محمد شاہ بن سید بہادر شاہ بن سید مٹھا شاہ بن سید حیات شاہ بن سید غریب شاہ بن سید بیرم شاہ بن سید نظام شاہ بن سید شاه منور سچیار بن سید نور محمد بن سید محمد بن سید عبد الصمد بن سید عبد اللہ بن سید شاہ یوسف گردیزی بن سید ابوبکر بن سید شاہ قسور گردیزی بن سید ابو عبد اللہ بن سید احمد بغدادی بن سید علی بن سید حسین بن سید موسی بن سید عبد اللہ بن سید حمزه داعی بن سید ابوشظ بن سید احمد شعرانی بن سید علی عریض بن امام جعفر صادق بن امام محمد باقر بن امام زین العابدین بن امام حسین بن حضرت علی المرتضی کرم اللہ وجہہ

تعلیم
-----

رستم علی شاہ نے ابتدائی دینی تعلیم اپنے والد گرامی سید حسین شاہ سے حاصل کی جو اس علاقہ کے قاضی اور امام تھے۔ قرآن کریم ناظرہ اور ابتدائی کتابیں پڑھنے کے بعد رستم علی شاه خواجہ شمس الدین سیالوی کے آستانہ پر حاضر ہوئے اور ایک مدت تک ان کی عظیم الشان درسگاہ سے دینی تعلیم حاصل کرتے رہے۔ اس کے بعد تحصیل چکوال موضع منگوال میں تقریبا دو سال تک تحصیل علم میں لگے رہے۔ بعد ازاں دہلی تشریف لے گئے اور وہیں علوم دینیات مروجہ سے فارغ ہو کر وطن واپس ہوئے۔

بیعت و خلافت
------------

پیر سید رستم علی شاہ کی بیعت خواجہ شمس الدین صاحب سیالوی سے تھی۔ آپ نے خواجہ شمس الدین سیالوی کی نگرانی میں سلوک و طریقت کی
منزلیں طے کیں اور پھر حضرت والا نے آپ کو خرقہ خلافت عطاء فرما کر بیعت کی اجازت دی۔

درس و تدریس
-----------

رستم علی شاہ گردیزی خلافت عطا ہونے کے بعد اپنے گاؤں سرچھہ سیداں واپس تشریف لائے۔ والد گرامی سید حسین شاہ کی تعمیر کردہ مسجد اور مدرسہ موجود تھا۔ آپ نے اس درسگاہ میں درس و تدریس کا کام شروع کیا۔ اس کے بعد چاروں طرف سے طالبان علم پروانہ وار آنے لگے۔

سیرت
----

پیر سید رستم علی شاہ کا شمار سادات گردیزی کے بلند پایہ علمائے کرام اور اولیاء اللہ میں ہوتا ہے۔ آپ کی ذات گرامی سے اس علاقہ کے ہزاروں لوگوں کو دینی روحانی اور علمی فیض حاصل ہوا۔ آپ کشف و کرامات بزرگ تھے۔

وصال
----

سید رستم علی شاہ نے 6 رجب 1309ھ کو وصال فرمایا۔ آپ کی تدفین سرچھہ شریف سیداں ضلع پونچھ آزاد کشمیر میں کی گئی۔

مزار
----

سید رستم علی شاہ گردیزی کا خوبصورت مزار آپ کے بیٹے سید محمد امیر شاہ نے بنوایا ہے۔ یہ مزار ایک چھوٹے سے کمرے پر مشتمل ہے۔ جس میں صرف آپ کی مرقد ہے۔ مرقد پر تختی نصب ہے جس پر تاریخ وصال درج ہے۔ آپ کا مزار پتھر سے بنا ہوا ہے۔ آپ کا مزار سرچھہ سیداں ضلع پونچھ آزاد کشمیر میں مرجع خلائق ہے۔

اولاد
-----

سید رستم علی شاہ کو اللہ تعالی نے نو فرزندوں سے نوازا تھا جن کے نام درج ذیل ہیں۔

1. سید محمد امیر شاہ (سجادہ نشین)
2. سید بہار شاہ
3. سید سلمان شاہ
4. سید نور عالم شاہ
5. سید الف شاہ
6. سید اکرم شاہ
7. سید گل حسین شاہ
8. سید فیض عالم شاہ
9. سید محمد لطیف شاہ

حوالہ جات
---------

1. ↑  فوز المقال فی خلفائے پیر سیال جلد اول مولف حاجی محمد مرید احمد چشتی صفحہ 214 تا 217
رنگپور رائیڈرز ( رنگپوری / (بنگالی: রংপুর রেঞ্জার্স)‏ )، پہلے **رنگپور رائیڈرز** ، رنگپور سٹی ، رنگپور میں مقیم ایک پیشہ ور کرکٹ ٹیم تھی۔ رینجرز بنگلہ دیش پریمیئر لیگ میں
مقابلہ کرتی ہے، جو بنگلہ دیش کی پریمیئر کرکٹ لیگ ہے۔ رنگپور رائیڈرز نے ٹورنامنٹ کے دوسرے ایڈیشن سے قبل 2013 ءمیں لیگ میں بطور ممبر شمولیت اختیار کی۔ اگرچہ ٹیم کی ملکیت متعدد بار تبدیل ہوئی، ٹیم کا ڈھانچہ ٹیم کی بنیاد کے بعد سے اپنی اصل شکل پر قائم رہا۔ BPL کے 5ویں ایڈیشن میں، انھوں نے فائنل میں ڈھاکہ ڈائنامائٹس کو شکست دے کر اپنا پہلا ٹائٹل جیتا۔16 نومبر 2019ء کو، بنگلہ دیش کرکٹ بورڈ (BCB) نے Incepta Pharmaceuticals کو ٹیم کے سپانسر کے طور پر اعلان کیا اور اس کا نام بدل کر رنگپور رینجرز کر دیا گیا۔  ٹیم کو 2021–22 بنگلہ دیش پریمیئر لیگ سے باہر رکھا گیا تھا۔

### تاریخ

رنگپور رائیڈرز کا قیام اس کے بعد 2012ء میں ہوا تھا۔ بنگلہ دیش پریمیئر لیگ ۔ ٹیم کو iSports لمیٹڈ کے مالک مصطفیٰ رفیق الاسلام نے خریدا۔ فرنچائز کا حق US$1.1 میں خریدا گیا۔ بند دروازے کی نیلامی میں ملین۔ حق برادران انڈسٹریز لمیٹڈ نے بھی بولی میں حصہ لیا، لیکن وہ فلورا ٹیلی کام کی بہن کی تشویش والی کمپنی iSports لمیٹڈ کو پیچھے چھوڑنے میں ناکام رہی۔ رائیڈرز نے 2013ء میں ٹورنامنٹ میں ساتویں ٹیم کے طور پر شمولیت اختیار کی، جس نے نئے اعلان کردہ رنگ پور ڈویژن کی نمائندگی کی۔ ٹیم کی ملکیت سوہانا اسپورٹس کو منتقل کر دی گئی جس کا انتظام اب بنگلہ دیش کا ایک اہم گروپ، بسوندھرا گروپ کے پاس ہے۔ ٹیم کا لوگو بغیر اجازت کے نقل کیا گیا ہے  مڈ نائٹ رائڈرز سے، جو امریکن ایم ایل ایس فٹ بال سائیڈ نیو انگلینڈ ریوولیوشن کے حامی گروپ ہے۔

حوالہ جات
---------

1. ↑  "Rangpur Riders begin new journey with Bashundhara Group"۔ Bashundhara Group
2. ↑  "7 teams announced for Bangabandhu BPL"۔ daily Bangladesh۔ 16 November 2019
3. ↑  "@MidnightRiders retweeted @ajvsell: "Remember that time @ridersofhope stole the @midnightriders logo?""۔ Twitter
4. ↑  "Midnight Riders"۔ Midnight Riders
**سعید الرحمن علوی** پاکستانی سنی عالم دین، صحافی، مصنف، مترجم،خطیب اور محقق تھے۔ پاکستان میں دینی مقاصد کےتحت چلنے والی مختلف تحاریک میں حصہ لیا اور قید وبند کی صعوبتیں برداشت کیں۔ نامور مجلہ ہفت روزہ خدام الدین لاہور کے مدیر بھی رہے۔ کئی تصانیف اور بےشمار کالم ومضامین مختلف رسائل وجرائد میں لکھے۔ بہت سی کتب کےمقدمات تحریر کیے۔متعدد کتب کو اردو قالب میں ڈھالا۔

ابتدائی زندگی
-------------

سعید الرحمن علوی 4 اپریل 1948ء کو کوٹ حاکم خان نون ضلع سرگودھا میں ایک مشہور تحریکی عالم دین محمد رمضان علوی کے ہاں پیدا ہوئے۔ آپ کا کا سلسلہ نسب محمد بن حنفیہ سے ہوتا ہواچہارم خلیفہ علی المرتضیٰ تک جا پہنچتا ہے۔آپ کے آباواجداد عرب سے ہجرت کرکے پاکستان کے ضلع جہلم کے قصبہ کلر کہار میں آباد ہوئے ۔ آٹھ برس کی عمر میں اپنے دادا سے حفظ کیا۔مڈل کا امتحان گورنمنٹ ہائی اسکول بھیرہ ضلع سرگودھا سے پاس کیا۔اس کےبعد دینی تعلیم کےحصول کےلیے جامعہ خیرالمدارس ملتان داخلہ لیا جہاں دو برس بعد بیمار ہونے کی وجہ سے جامع سراج العلوم ضلع سرگودھا میں داخلہ لیا۔تین برس کوہاٹی بازار راولپنڈی کے مدرسہ فرقانیہ میں پڑھا۔درس نظامی کی تکمیل نصرۃ العلوم ضلع گوجرانوالہ سے عبد الحمید سواتی اور محمدسرفراز خان صفدر کے زیرسایہ کی۔سعید الرحمن علوی نے پہلی بیعت حسین احمد مدنی کےبیٹے اسعد مدنی کےہاتھ پرکی۔ بیعت ثانی خواجہ خان محمد کندیاں شریف کے ہاتھ پر کی۔

عملی زندگی
----------

1969ء میں غلام غوث ہزاروی کے ایماء پر جامع مسجد حضرو ضلع اٹک سے آپ نے امامت وخطابت کا آغاز کرنے کے ساتھ ساتھ جمعیت علما اسلام پاکستان کے لیے بھی کام کیا۔ 1970ء میں چند ماہ کے لیے جامعہ حسینیہ سلانوالی ضلع سرگودھا تشریف لائے پھر دوبارہ حضرو ہی میں اپنی دینی و سیاسی خدمات سر انجام دیتے رہے۔ جامع مسجد الشفاء شاہ جمال لاہور میں بھی خطیب رہے۔روزنامہ پاکستان میں حالات حاضرہ پر کالم لکھتے رہے۔ہفت روزہ ترجمان اسلام میں زاہد الراشدی کی معیت میں صحافتی خدمات سر انجام دیں۔1974ء میں ہفت روزہ خدام الدین لاہور کے ایڈیٹر مقرر ہوئے۔ آپ کے زیرادارت دو ضخیم نمبر احمد علی لاہوری کی حیات وخدمات پر شیخ التفسیر نمبر اور 1974ء کی تحریک ختم نبوت کے امیر محمد یوسف بنوری کی حیات وخدمات پر حضرت بنوری نمبر شائع ہوئے۔

تصانیف وتراجم
-------------

* اسلامی حکومت کا فلاحی تصور
* افکار علوی
* فکر شیعی میں یزید
* یزید کا مقدمہ
* افکار شیعہ
* لسان القرآن
* مولانا محمد علی جالندھری

### تراجم

* خلفائے راشدین حسنِ کردار وعمل
* اہلبیت
* مرویات سیدہ عائشہ وسیدنا معاویہ
* مغازی رسول اللہ
* تعبیر والرویاء
* کیمیائے سعادت
* احیاء علوم الدین
* مختصر القدوری
* مقدمہ تاریخ ابن کثیر
* مقدمہ سوانح ابن تیمیہ

وفات
----

20 اکتوبر 1994ء کو درددل کےباعث خالق حقیقی سے جاملے۔ شاہ عبدالقادر رائے پوری کے بھانجے شاہ عبدالوحید رائے پوری نے مقبرہ والے قبرستان بھیرہ ضلع سرگودھا میں آپ کی نماز جنازہ پڑھائی۔ والد اور دادا کے پہلو میں آپ کی تدفین ہوئی۔
آپ کی اولاد میں تین صاحبزادے اور دو صاحبزادیاں شامل ہیں۔

حوالہ جات
---------

1. ↑  "مولانا سعید الرحمن علوی کی یاد میں"۔ Daily Pakistan (بزبان انگریزی)۔ 2023-01-20۔ اخذ شدہ بتاریخ 29 جنوری 2024
2. ↑  "مولانا سعید الرحمان علویؒ | ابوعمار زاہد الراشدی"۔ zahidrashdi.org۔ اخذ شدہ بتاریخ 29 جنوری 2024
**نیشنل ہائی وے 11** یا این ایچ 11 ایک نیشنل ہائی وے میں بھارت ، جیسلمیر ( راجستھان ) اور ریواڑی ( ہریانہ کو جوڑتی ہے).  یہ 848 کلومیٹر شاہراہ میسلر ، پِلھا ، جیسلمیر ، پوکھران ، رام دیورا ، پھلودی ، باپ ، گجنار ، بیکانیر ، سری ڈنگر گڑھ ، راجدالسر ، رتناگور ، رولاسبرو ، فتح پور ، تاجسر ، ماندھاوا ، مدھوانا ، چھتیس گڑھ ، مدھوانا ، چھتیس گڑھ ، چھتیس گڑھ ، مادھاون ، سے ہے۔ ، ناریل ، اٹلی اور ریواڑی سے گزرتی ہے۔

زیادہ تر قومی شاہراہ 11 ، 760 کلومیٹر لمبی ، راجستھان ریاست میں مایسجلر ضلع جیسلمیر کے قریب قومی شاہراہ 70 (مناباؤ-ٹنوٹ ہائی وے) سے شروع ہوتا ہے جنکشن پوائنٹ اور باقی لمبائی اور شروعاتی نقطہ 352 سے شروع ہوتا ہے۔ (کے ساتھ) ریاست ہریانہ کے ضلع ریواری میں۔ مذکورہ بالا تمام معلومات NHAI ویب گاہ کے ماخذ کے مطابق ہیں۔ یہ مختلف مذہبی محلات جیسے سالسر بالاجی خام چور راجستھان ، بابا رام دیو پوکھران جیسلمیر راجستھان اور کرنی ماتا مندر دیسان بیکانیر راجستھان جیسے ہموار اور بہتر رابطے کی سہولت بھی فراہم کرتا ہے۔ یہ ریاست راجستھان کے مشہور شیکاوتی ٹورزم پیلس منڈوا ننگرگڑھ اور فتح پور شیخاوتی کو بھی جوڑتی ہے۔ یہ دہلی اور بیکانیر کے درمیان مختصر ترین راستہ ہے اور دہلی اور بیکانیر کے درمیان سفر کے وقت کو بھی کم کرتا ہے۔

ریواری بائی پاس
---------------

این ایچ 11 کا ایک نیا حصہ ریواری شہر کو عبور کرکے NH-11 اور NH-48 (دہلی-جے پور قومی شاہراہ) کے درمیان رابطہ قائم کرنے کے لیے تعمیر کیا جارہا ہے۔ NH-352 (روہتک جھاجر۔ ریوری قومی شاہراہ) کا موجودہ جنکشن NH-48 (دہلی - جے پور قومی شاہراہ) کے ساتھ ساتھ NH-11 کا ٹرمینس یا نقطہ آغاز ہوگا۔ نیا NH-11 NH-48 اور نارناول کے درمیان ریواڑی شہر کے جنوب کی طرف عبور کرے گا اور دھوڑی ریلوے اسٹیشن کے قریب موجود ریواری -نارنول روڈ سے ملے گا۔ اس طرح نارناول جانے یا جانے والی گاڑیوں کو ریواڑی شہر میں داخل نہیں ہونا پڑے گا۔

قومی شاہراہ 11 (پرانا نمبر)
---------------------------

سب سے پہلے، این ایچ 11 پرانے راجستھان-اترپردیش سرحد اور برتپر ، مہاوا، دوسا، جے پور اور رنگس اور پھر فتح پور، رتن گڑھ، ڈنگرگڑھ سے ہوتی ہوئی پرانے این ایچ 15 بیکانیر ختم ہو جاتی ہے۔ یہ 531 کلومیٹر لمبی ہے یہ جے پور اور آگرہ کو یونیسکو کے عالمی ثقافتی ورثہ سائٹ کیرالڈو نیشنل پارک کے ذریعے مشہور سیاحتی مقامات کے ساتھ جوڑتی ہے۔

نیا راستہ ضلع ریواری (دہلی - جے پور نیشنل ہائی وے) کی قومی شاہراہ 48 پر شروع ہوتا ہے اور نارنول ، چیراوا اور جھمنہ سے ہوتا ہوا سیکر کے پرانے قومی روٹ 11 کو پورا کرتا ہے۔ بیکانیر سے یہ جیسلمیر سے جاری ہے۔

حوالہ جات
---------

1. ↑  "Development of Roads and Highways in Rajasthan"۔ pib.nic.in۔ اخذ شدہ بتاریخ 29 اکتوبر 2018
**گنیش اچاریہ** ایک بھارتی کوریو گرافر، فلم ڈائریکٹر اور اداکار ہیں انھوں نے بالی وڈ میں کئی فلموں میں کام کیا۔ انھوں نے نیشنل فلم ایوارڈ میں بہترین کوریوگرافی کے لیے بھی ایوارڈ سے نوازا گیا۔

ابتدائی زندگی
-------------

وہ مدراس میں ایک تامل خاندان میں پیدا ہوئے۔ انھیں اپنی ابتدائی عمر سے ہی کافی مشکلات کا سامنا کرنا پڑا۔ان کے والد ایک ڈانسر تھے۔ گنیش کی عمر 11 سال تھی جب ان کے والد وفات پا گئے۔اس سے ان کے خاندان کی مشکلات بڑھ گئیں اور انھیں تعلیم کو خیر باد کہنا پڑا۔انھیں اوڑیسہ میں قیام کرنا پڑا۔ اپنی بہن کی مدد سے ان کے سیکھنے کا سفر شروع ہوا۔ انھوں نے ڈانس کو سیکھ کر کوریوگرافر بننےکا فیصلہ کیا۔

کیرئیر
------

گنیش نے اپنے کیرئیر کا آغاز بطور اسسٹنٹ کیا۔ 12 سال کی عمر میں ہی انھوں نے ایک ڈانس کمپنی کی بنیاد رکھی۔ جلد ہی وہ بطور کوریو گرافر کے فلموں میں کام کرنے لگے۔ ان کی بطور کوریو گراف پہلی فلم 1992ء میں انعام تھی۔

انھیں 2002ء میں سکرین ویکلی ایوارڈ کے لیے 2001ء میں لجا فلم کے گانے بڑی مشکل پر بہترین کوریو گرافر کے طور پر نامزد کیا گیا۔2005 میں انھیں زی سنے ایوارڈ میں 2004ء کی فلم خاکی کے گانے ایسا جادو ڈالا پر بہترین کوریوگرافر کے ایوارڈ سے نوازا گیا۔2007ء میں انھیں 2006 کی فلم اوم کارا کے گانے بیڑی کے لیے بہترین کوریوگرافر کے طورپر فلم فیئر ایوارڈ دیا گیا۔

2006 میں گنیش نے 5 فلموں میں کوریوگرافی کی تھی۔ ان کے نام یہ ہیں۔رنگ دے بسنتی، پھر ہیرا پھیری، گول مال، اوم کارا اور لگے رہو منا بھائی ہیں۔

گنیش نے 2007ء میں بطور فلم ڈائریکٹر بھی کام شروع کیا۔ انھوں نے منوج باجپائی اور جوہی چاولہ کو لے کر فلم سوامی بنائی۔ اس فلم کے پروڈیوسر اور مصنف وہ خود تھے۔

حوالہ جات
---------

1. ↑  Firstpost (14 June 2022)۔ "Happy Birthday Ganesh Acharya: A look at the ace choreographer's glorious career" (بزبان انگریزی)۔ 22 جون 2022 میں اصل سے آرکائیو شدہ۔ اخذ شدہ بتاریخ 22 جون 2022
2. ↑  The Times of India (19 November 2019)۔ "Have you seen these pictures of choreographer Ganesh Acharya from his wedding day 19 years ago!" (بزبان انگریزی)۔ 22 جون 2022 میں اصل سے آرکائیو شدہ۔ اخذ شدہ بتاریخ 22 جون 2022
3. ↑  "Happy Birthday Ganesh Acharya: A look at the ace choreographer's glorious career"۔ Firstpost (بزبان انگریزی)۔ 2022-06-14۔ اخذ شدہ بتاریخ 13 جولا‎ئی 2022
4. ↑  Lipika Varma (2022-05-16)۔ "Allu Arjun is my friend, he likes me too"۔ Deccan Chronicle (بزبان انگریزی)۔ اخذ شدہ بتاریخ 13 جولا‎ئی 2022۔ Though I am a Tamilian, I belong to Bollywood.
5. ↑  "Ganesh Acharya, The person makes Akshay, Salman and Kareena at their behest"۔ newstrend.news۔ Newstrend۔ 4 February 2020۔ اخذ شدہ بتاریخ 22 مارچ 2020
**ابراہیم بن میسرہ** الطائفی مکہ کے ثقہ تابعی ، محدث ، فقیہ اور حافظ حدیث تھے۔آپ اہل مکہ میں سے کسی کے خادم تھے۔آپ کی وفات مروان بن محمد کی جانشینی کے دوران سنہ 132 ہجری میں ہوئی۔ صحاح ستہ کے مصنفین نے آپ سے روایات لی ہیں ۔

### روایت حدیث

آپ ان حضرات سے روایت کرتے ہیں۔حضرت انس بن مالک، سعید بن جبیر، سالم بن عبد اللہ بن عمر بن الخطاب، سعید بن حویرث، سعید بن المسیب، طاؤس بن کیسان، عبد اللہ بن مایہ اور عبدالعزیز بن کی روایت میں ہے۔حضرت عمر بن عبدالعزیز ، اس کی سند سے مروی ہے: ایوب السختیانی، روح بن القاسم، زکریا بن اسحاق، سفیان الثوری، سفیان بن عیینہ، شعبہ بن حجاج، عبد الملک بن عبدالعزیز بن جریج، عثمان بن العاص۔ -اسود، المثنا بن الصباح، محمد بن مسلم الطائفی اور معمر بن راشد۔

### جراح و تعدیل

امام احمد بن حنبل اور یحییٰ بن معین نے کہا: "ثقہ۔"ہے البخاری نے علی کی سند پر کہا: ان کے پاس ساٹھ یا اس سے زیادہ احادیث ہیں، ابن حجر عسقلانی نے کہا: "ثقہ، حافظ۔" محمد ابن سعد بغدادی نے کہا: "وہ ثقہ تھا اور اس کے پاس بہت سی حدیثیں تھیں۔"
 ،

### وفات

آپ نے 132ھ میں وفات پائی ۔

حوالہ جات
---------

1. 1 2  معلومات عن الراوي إبراهيم بن ميسرة، موسوعة الحديث آرکائیو شدہ 2020-01-26 بذریعہ وے بیک مشین
2. ↑   معلومات عن الراوي إبراهيم بن ميسرة، موسوعة الحديث نسخة محفوظة 26 يناير 2020 على موقع واي باك مشين.
3. 1 2  سير أعلام النبلاء، الطبقة الرابعة، إبراهيم بن ميسرة، جـ 6، صـ 123، 124 آرکائیو شدہ 2018-10-05 بذریعہ وے بیک مشین
**ریڈفرن** سڈنی کا ایک اندرونی شہر کا مضافاتی علاقہ ہے جو سڈنی کے مرکزی کاروباری ضلع سے 3 کلومیٹر جنوب میں واقع ہے اور یہ سڈنی شہر کے مقامی حکومتی علاقے کا حصہ ہے۔ اسٹرابیری ہلز سری ہلز کے ساتھ سرحد پر واقع ایک علاقہ ہے۔ اس علاقے نے نرمی کے عمل کا تجربہ کیا اور ریاستی حکومت کی طرف سے آبادی میں اضافے اور غربت کے ارتکاز کو کم کرنے کے لیے نواحی اور پڑوسی واٹر لو کے وسیع پیمانے پر تعمیر نو کے منصوبوں سے مشروط ہے۔

### تاریخ

مضافاتی علاقے کا نام سرجن ولیم ریڈفرن کے نام پر رکھا گیا ہے، جنہیں 100 acre (0.40 کلومیٹر2) دی گئی تھی۔اس علاقے میں 1817ء میں لچلن میکوری کی طرف سے زمین۔ اس نے اپنی جائداد پر پھولوں اور باورچی خانے کے باغات سے گھرا ہوا ایک ملکی گھر بنایا۔ اس کے پڑوسی کیپٹن کلیولینڈ تھے، جو 73ویں رجمنٹ کے افسر تھے، جنھوں نے کلیولینڈ ہاؤس بنایا اور جان بپٹسٹ، جو نرسری اور بیج کا کاروبار چلاتے تھے۔ سڈنی کا اصل ریلوے ٹرمینس کلیولینڈ پیڈاکس میں بنایا گیا تھا اور اسے کلیولینڈ اسٹریٹ سے ڈیون شائر اسٹریٹ تک اور مغرب میں چیپینڈیل تک پھیلایا گیا تھا۔ اسٹیشن کا نام ولیم ریڈفرن کے اعزاز کے لیے چنا گیا تھا۔ اس وقت، موجودہ ریڈفرن سٹیشن Eveleigh کے نام سے جانا جاتا تھا۔  جب ڈیون شائر اسٹریٹ قبرستان کی جگہ پر سنٹرل اسٹیشن مزید شمال میں بنایا گیا تو ایویلیگ اسٹیشن ریڈفرن بن گیا اور اسٹیشن کے جنوب میں ریلوے ورکشاپس کے نام کے لیے ایویلی کو برقرار رکھا گیا۔ کلیولینڈ پیڈاکس کی باقیات پرنس الفریڈ پارک بن گئیں۔

حوالہ جات
---------

1. ↑  The Department of Railways Research and Information Section (1966) *Railway Quiz* (Department of Railways) p11
**غازی حاجی محمد مانک**
محمد مانک کرونڈی ضلع فیض گنج سندھ کے رہنے والے ہیں جو موضع اکری سے 3،4 میل کے فاصلے ہے

واقعہ
-----

اسی بستی کرونڈی میں ایک قادیانی مبلغ عبد الحق کا دعویٰ تھا کہ وہ مرزا قادیانی کا جانشین نبی ہے۔ اس کی انگوٹھی پر’’عبد الحق نبی اللہ‘‘ نقش تھا۔ 1966ء میں ایک دفعہ اس نے ایک مناظرے میں حضور نبی کریم صلی اللہ علیہ و آلہ و سلم کی شان اقدس میں نہایت بدترین توہین کی لوگوں نے اس پر حملہ کیا تو وہ بھاگ گیا حاجی محمد مانک علاقے سے باہر بلوچستان میں تھا۔ واپس آیا تو والدہ نے روتے ہوئے کہا: ’’بیٹا میں تمھیں دودھ معاف نہ کروں گی کہ تمھارے ہوتے ہوئے ایسے لوگ موجود ہیں جو ہمارے ملجا و ماویٰ حضور نبی کریم صلی اللہ علیہ وسلم کی شان میں گالیاں بکتے ہیں۔‘‘ ان کے استفسار پر بوڑھی ماں نے پورا واقعہ کہہ سنایا۔ آپ آٹھویں حج کی تیاری میں مصروف تھے۔ یہ دردناک حادثہ سن کر حج کا ارادہ منسوخ کر دیا۔ چنانچہ اس گستاخِ رسول صلی اللہ علیہ و آلہ و سلم کا تعاقب کیا اور روزہ کی حالت میں بڑی جدوجہد کے بعد اسے پکڑا اور قتل کیا۔ پھر اس کے منہ سے اس کی ناپاک زبان نکال کر ٹکڑے ٹکڑے کی اور کہا کہ نبی صلی اللہ علیہ و آلہ و سلم کی گستاخی کرنے والوں کا حاجی مانک ہمیشہ یہی انجام کرتا رہے گا۔  

آپ کو گرفتار کر کے حوالات میں بند کر دیا۔ پولیس افسر کی بیوی بڑی عبادت گزار تھی۔ نصف شب کے قریب موصوفہ سو رہی تھیں خواب میں رسولِ پاک نبی کریم صلی اللہ علیہ و آلہ و سلم تشریف لائے۔ آپ نے فرمایا کہ حوالات میں ہمارا ایک مہمان آیا ہوا ہے، اس کی خدمت میں کوئی کسر اٹھا نہ رکھنا۔  

اس ایمان پرور واقعہ کے بعد پولیس کے رویہ میں نمایاں تبدیلی رونما ہو گئی۔ جب تفتیش کا مرحلہ ختم ہو چکا تو افسرانِ بالا کی ہدایت پر حاجی محمد مانک کو ڈسٹرکٹ جیل خیرپور میں بھیج دیا گیا۔ جیل سے ملحقہ ایک سید گھرانے کی ایک سیدانی کو سرورِ دو عالم صلی اللہ علیہ و آلہ و سلم کی زیارت نصیب ہوئی۔ آپ نے فرمایا ’’بیٹی! جیل میں آج شام سے ہماری عصمت و ناموس کا ایک نگہبان محبوس ہے، لوگ اسے حاجی مانک کے نام سے جانتے ہیں، اسے کھانے وغیرہ کی تکلیف نہ ہونے دینا۔‘‘  

قانونی تقاضے پورے ہو چکے تھے۔ اب حسب ضابطہ مقدمے کی سماعت شروع ہوئی۔ آپ بالآخر مقدمے سے بری ہوئے۔
2 اکتوبر 1983ء بروز ہفتہ چار بجے شام کے قریب آپ کا وصال ہوا۔

حوالہ جات
---------

1. ↑  شہیدان ناموس رسالت ،محمد متین خالد۔ صفحہ143
2. ↑  غازی حاجی محمد مانکؒ
اقبال متین اردو ادب کے ایک نامور افسانہ نگار ،شاعر، خاکہ نگاراور ناول نگار تھے۔ وہ 2 فروری 1929ء کو حیدرآباد، دکن میں پیدا ہوئے۔والد کا نام سید عبدالقادر ناصراور والدہ کا نام سیدہ آصفیہ بیگم تھا۔ انھوں نے انٹرمیڈیٹ تک کی تعلیم حاصل کی۔ اقبال متین کو بچپن سے ہی ادبی ماحول میسر آیا۔ ان کی پہلی کہانی ’’چوڑیاں‘‘ جو ’’ادب لطیف‘‘ لاہور میں جون 1945ء کو شائع ہوئی۔ رسالہ’’ادب لطیف‘‘ لاہور کے مدیر احمد ندیم قاسمی تھے جو اردو افسانے کے صف اول کے لکھنے والوں میں امتیازی خصوصیت رکھتے تھے اور یہ رسالہ بھی اس دور کے اہم رسالوں میں اپنی منفرد پہچان بنائے ہوئے تھا۔ گویا کہ اقبال متین کی کہانی کا اس رسالہ میں شائع ہونا ان کے لیے تو ایک اعزاز سے کم نہ تھا اور ساتھ ہی ان کے مستقبل کے لیے ایک سند بھی حاصل ہو گئی تھی۔ جس کی بنیاد آج تک قائم و دائم ہیں ۔’’ادب لطیف‘‘ کے بعد ان کی کہانیاں’’ادبی دنیا‘‘’’ نیادور‘‘اور ’’افکار‘‘ میں شائع ہونے لگی تھیں۔

افسانوں کا مجموعہ
-----------------

انھوں نے اپنے(7)افسانوی مجموعوں سے 62افسانوں کومنتخب کرکے ایک کتابی شکل دی ہے جو سنہ 2009ء میں شائع ہوئی۔

دیگر ادبی تعاون
---------------

اقبال متین نے افسانے، شاعری کے علاوہ ناول، خاکے، مضامین بھی لکھے ہیں۔ ان کا ناول ’’چراغ تہ داماں 1976ء‘‘ ، ’’سوندھی مٹی کے بت 1995ء‘‘(خاکے)، ’’باتیں ہماریاں‘‘ 2005ء (یادیں)، ’’اعتراف وانحراف 2006ء‘‘(مضامین )، ’’اجالے جھروکے میں 2008ء ‘‘(مضامین ) شائع ہوکر مقبول عام ہوچکے ہیں۔

اعزازات
-------

(1) مولانا ابوالکلام آزاد ایوارڈ 5لاکھ روپیئے اور سند 2009ء، اتر پردیش اردواکیڈیمی کی جانب سے  

(2) مخدوم محی الدین ایوارڈ ایک لاکھ روپیئے اور سند 2003ء آندھرا پردیشاردو اکیڈیمی کی جانب سے  

(3) غالب ایوارڈ(برائے اردو نثر) پچاس ہزار روپیئے 2010ء غالب انسٹی ٹیوٹ نئی دہلی کی جانب سے  

(4) سنگت شکاگو ایوارڈ پچیس ہزار روپیئے 2005ء حلقہ ارباب ذوق شکاگو کی جانب سے  

(5) بسٹ اردو اسکالر ایوارڈ دس ہزارروپیئے اور سند 2000ء پوٹی سری راملو تیلگو یونیورسٹی کی جانب سے  

(6) اعترافِ ادبی خدمات ایوارڈ پانچ ہزار روپیئے اور سند 1993ء آندھراپردیش اردو اکیڈیمی کی جانب سے

مزید دیکھیے
-----------

* بھارت میں اردو
* اتلنگانہ میں اردو
* اردو شاعری
* افسانہ
* مولانا ابوالکلام آزاد
* مخدوم محی الدین
* غالب
* ریاستہائے متحدہ امریکا میں اردو
* پوٹی سری راملو تیلگو یونیورسٹی

حوالہ جات
---------

1. 1 2 3 4  "آہ ! اقبال متین ( ڈاکٹرمحمد عبدالعزیزسہیل کی خصوصی تحریر)"۔ 07 جون 2020 میں اصل سے آرکائیو شدہ۔ اخذ شدہ بتاریخ 07 جون 2020  الوسيط `|url-status=` تم تجاهله (معاونت)
**پریتی ڈمری** بھارت کی خاتون کرکٹ کھلاڑی ہیں۔ پریتی ڈمری آگرہ، بھارت میں 18اکتوبر 1986ء کو پیدا ہوئیں۔ انھوں نے ٹیسٹ کرکٹ اور ایک روزہ کرکٹ کھیلی ہے۔وہ بائیں ہاتھ سے بلے بازی کرتی ہیں اور اسپن چائنا مین (غیر روایتی اسپن) گیند باز ہیں۔ انھوں نے بین الاقوامی سطح پر مجموعی طور پر2 ٹیسٹ اور 23 ایک روزہ میچ کھیلے۔

### ایک روزہ کیریئر

پریتی ڈمری نے پہلا بین الاقوامی ایک روزہ میچ آئر لینڈ کے خلاف سنہ 2006ء میں کھیلا۔انھوں نے 11.5 کی اوسط سے کل 23 رنز بنائے جس میں سب سے زیادہ 12\* کا اسکور بھی شامل ہے۔ وہ 0 نصف سنچری کرنے میں کامیاب رہیں۔ انھوں نے کل 1217 گیندیں پھینکیں اور 28 وکٹیں حاصل کیں۔ ان کی باؤلنگ کی اوسط 23.21 رہی جس میں ایک ہی میچ میں چار یا پانچ وکٹیں شامل نہیں ہیں۔پریتی ڈمری 4 کیچ پکڑنے میں کامیاب رہیں۔

### ٹیسٹ کیریئر

پریتی ڈمری نے پہلا بین الاقوامی ٹیسٹ میچ انگلینڈ کے خلاف سنہ 2006ء میں کھیلا۔ انھوں نے کل 19 رنز بنائے جس میں سب سے زیادہ 19 کا اسکور بھی شامل ہے۔ انھوں نے 468 گیندیں پھینک کر 5 وکٹیں لیں، ان کی گیند بازی کی اوسط 36 رہی ، کیچ پکڑنے میں ناکام رہیں۔

حوالہ جات
---------

1. ↑  "پریتی ڈمری"۔ cricinfo۔ 27 مارچ 2021  تحقق من التاريخ في: `|date=` (معاونت)
2. ↑  "ہندوستانی خواتین کرکٹ کھلاڑی"۔ کرک انفو۔ 25 مارچ 2021  تحقق من التاريخ في: `|date=` (معاونت)
**مولانا جان محمد عباسی**| 

|  |
| --- |
| مولانا |

 |
|
| **تاریخ پیدائش:** | 1923 |
| **جائے پیدائش:** | لاڑکانہ |
| **تاریخ وفات:** | 2003 |
| **جا‎ئے وفات:** | کرچی |
|

جماعتِ اسلامی پاکستان کے بزرگ رہنما۔ لاڑکانہ کے ایک گاؤں میں پیدا ہوئے۔ مولانا نے انیس سو اٹھاون میں شہر کے امیرِ جماعت کے عہدے سے ترقی حاصل کی۔ وہ بعد میں امیرِ صوبہ سندھ اور پھر نائب امیر جماعتِ اسلامی پاکستان منتخب ہوئے۔

یوں تو عباسی صاحب پاکستان کی سیاسی تاریخ میں جانے پہچانے تھے لیکن انیس سو ستتر میں جب انھوں نے اس وقت کے وزیرِ اعظم ذو الفقار علی بھٹو کے مقابلے میں لاڑکانہ کی ایک قومی اسمبلی کی نشست سے کاغذات نامزدگی داخل کرنے کی کوشش کی تو انھیں اغوا کر لیا گیا تھا جس کے باعث انھیں بین الاقوامی شہرت حاصل ہوئی تھی۔

مولانا کی سیاسی زندگی بھرپور انتخابی معرکہ آرائی سے عبارت رہی تاہم انھیں انتخابات میں کبھی کامیابی نصیب نہیں ہو سکی۔ البتہ انیس سو تراسی میں ان کے ایک بیٹے قربان علی عباسی لاڑکانہ میونسپل کمیٹی کے چیئرمین منتخب ہوئے۔ جماعتِ اسلامی کو عوام الناس میں مقبول اور قابلِ قبول بنانے کی جدوجہد میں مولانا نے اہم کردار ادا کیا۔ کراچی میں ان کا انتقال ہوا۔ لاڑکانہ میں ان کی تدفین ہوئی۔

حوالہ جات
---------

حوالہ جات
**پیر حبیب الرحمن درانی نقشبندی** پیر طریقت، رہبر شریعت، عالم و فاضل، کامل و اکمل شخصیت تھے۔

تعارف
-----

پیر حبیب الرحمن خان درانی چورا ہی نقشبندی اپنے زمانہ کے معروف عالم دین اور شیخ طریقت جناب حافظ عبد الرحمن خان بریلوی کے گھر پیدا ہوئے آپ کا تعلق نادر شاہ درانی کے خاندان سے تھا۔ آپ کے آبا و اجداد کابل سے بریلی شریف آ کر آباد ہوئے تھے۔ بعد ازاں بریلی شریف سے آپ کے والد اپنے اہل خانہ کے ہمراہ ضلع چکوال کے معروف قصبہ بھون میں آ کر آباد ہوئے اور ہدایت خلق اللہ کو اپنا شعار بنایا۔ آپ کے والد علامہ مولانا حافظ عبد الرحمن جامع مسجد بریلی شریف کے خطیب اور مفتی تھے تمام عمر بریلی شریف میں دین اسلام اور مسلک حق اہل سنت کی عظیم خدمات سر انجام دیں۔

تحریک پاکستان
-------------

آپ نے تحریک پاکستان میں بھر پور حصہ لیا اور اپنے اکابرین کی قیادت میں آپ نے دن رات ایک کر کے قیام پاکستان کے لیے جدوجہد کی۔ آپ اپنے وقت کے بہترین عالم و فاضل تھے۔ اس کے ساتھ ساتھ باطنی علوم پر بھی خصوصی دسترس رکھتے تھے۔ عوام کا ایک جم غفیر آپ کے اردگرد رہتا دور دور سے لوگ آتے اور فیض یاب ہو کر جاتے۔

اوراد و وظائف میں کامل
----------------------

آپ اپنے پورے علاقے اور حلقہ احباب میں جنوں والے بابا جی کے نام سے مشہور تھے۔ آپ کو حضور غوث الاعظم سے خصوصی محبت اور لگاؤ تھا ہر مشکل وقت میں حضور غوث الاعظم کو مدد کے لیے پکارتے تھے۔ آپ کے پاس جتنے مرید اور عقیدت مند آتے ان کو بھی آپ یہی تلقین فرماتے آپ بذات خودبھی وظیفہ پڑھتے اور مریدین کو بھی یہی پڑھنے کو بتاتے تھے۔
مشکل میں کیجیو امدادغوث اعظم۔سن لوعلی کا صدقہ فریاد غوث اعظم۔ آپ کا یہ وظیفہ پتھر پر لکیر کا کام کرتا ہے۔

بیعت و خلافت
------------

آپ خواجہ احمد نبی چورا ہی کے دست حق پرست پر بیعت سے مشرف تھے اور انہی سے خرقہ خلافت پاکر صاحب ارشاد ہوئے۔

سیرت و کردار
------------

آپ انتہائی درجہ کے عالم و کامل تھے ہر وقت ورد وظیفہ میں مصروف رہتے۔ اللہ اللہ کا ذکر آپ کی زبان پر جاری رہتا۔ نماز پنجگانہ تہجد اور دیگر نوافل کا خصوصیت سے اہتمام فرماتے تھے۔ عبادت وریاضت میں یکتا تقوی پرہیز گاری میں بے مثل تھے لنگر ہروقت جاری رہتا تھا۔ ہر ماہ غوث الاعظم کی روح پر فتوح کے لیے گیارہویں شریف کی محفل سجاتے تھے۔ آپ شریعت و طريقت پر سختی سے کار بند رہتے۔ بیواؤں اور یتیموں کا خصوصی خیال فرماتے اور ان کی امدادبھی کرتے تھے۔ کئی یتیم وغریب بچیوں کے لیے آپ نے جہیز بنوا کر ان کی شادیاں کیں آپ دین کے کام کے ساتھ ساتھ فلاحی کاموں میں بھی حصہ لیتے تھے اور مخلوق خدا کو فیض پہنچانے کا کوئی موقع ہاتھ سے نہ جانے دیتے۔ آپ کو آسیب زدہ مریضوں کا علاج کرنے میں بہت شہرت تھی آپ کے پاس جو بھی مریض آیا شفایاب ہو کر گیا۔ آپ آستانہ عالیہ
کی دیگر خدمات کے علاوہ ہر سال میلادالنبی کے موقع پر بی پاکﷺ کا میلاد خصوصی طور پر بڑی محبت سے مناتے تھے۔

وفات
----

آپ کا وصال با کمال ماہ اکتوبر 1994ء کو ہوا۔ مزار موضع بھون ضلع چکوال میں مرجع خاص و عام ہے چھوٹے صاجزادے جناب انصاراحمد درانی جو محکمہ تعلیم راولپنڈی میں اعلیٰ عہدے پر فائز ہیں اور آپ کے جانشین بھی ہیں

حوالہ جات
---------

1. ↑  تذکرہ اولیائے پوٹھوارصفحہ 547 صاحبزادہ مقصود احمد صابری، ہاشمی پبلیکیشنز راولپنڈی
سم کارڈ
**سبسکرائبر آئڈینٹیٹی ماڈیول** یا **صارف شناختی مطبقیہ** (**سم**) ایک متحد دوران (Integrated circuit) ہے جو بین الاقوامی موبائل صارف شناخت (International Mobile Subscriber Identity - IMSI) معیار کے مطابق موبائل فون اور دیگر آلات پر صارفین کی شناخت کے لیے استعمال کیا جاتا ہے۔

تاریخ
-----

سم کو پہلی مرتبہ یوروپین ٹیلی کمیونکیشن سٹانڈرڈ انسٹی ٹیوٹ نے تفصیلات کو واضح کیا جو ٹی۔ یس۔ 11۔11 تھا۔ یہ تفصیلات سم کے طبعی اور منتقی کردار کو واضح کرتے ہیں۔ یو۔ یم۔ ٹی۔ یس۔ کی ترقی سے یہ تفصیلات 3 جی۔ پی۔ پی۔ میں متبدل ہو گئے۔ یہ 3 جی۔ پی۔ پی۔ مزید ترقی کے لیے اساس بنا جو سم کے جدید اپلیکیشنس ٹی۔ یس۔ 51.011 ) اور یو۔ یس۔ آئی۔ یم (ٹی۔ یس۔31.102) ) اور ای۔ ٹی۔ یس۔ آئی۔ ازیں یو۔ آئی۔ سی۔ سی۔ کارڈ بنانے میں معاون رہا۔

پہلا سم کارڈ 1991 میں میونچ سمارٹ-کارڈ میکر نے ڈیولپ کیا، 300 کارڈس بناکر فن لینڈ کی ایک وائرلیس نیٹ ورک آپریٹر "ریڈیو لنجا" کو فروخت کیا۔

مزید دیکھیے
-----------

بائیومیٹرک

اسمارٹ فون

موبائل آپریٹنگ سسٹم

حوالہ جات
---------

1. ↑  SIM Specification 51.011,
2. ↑  SIM Specification 31.102,
3. ↑  Saad Z. Asif (2011)۔ Next Generation Mobile Communications Ecosystem۔ John Wiley & Sons۔ صفحہ: 306۔ ISBN 1119995817
4. ↑  "History of Giesecke & Devrient"۔ 24 ستمبر 2015 میں اصل سے آرکائیو شدہ۔ اخذ شدہ بتاریخ 14 ستمبر 2015  الوسيط `|url-status=` تم تجاهله (معاونت)

نگار خانہ
---------

* 
* 
* 
* 
*
**لیلیٰ ارجمند بانو** ((بنگالی: লায়লা আর্জুমান্দ বানু)‏پیدائش:5 جنوری 1929ء)|(انتقال:10 فروری 1995ء) ایک بنگلہ دیشی گلوکار اور سماجی کارکن تھیں۔  جنہیں ان کی خدمات کے اعتراف میں 1969ء میں صدر مملکت پاکستان نے تمغا حسن کارکرگی سے نوازا۔

ارجمند بانو 5 جنوری 1929ء کو سونارگاؤں میں زمینداروں کے ایک بنگالی مسلم خاندان میں پیدا ہوئی تھیں۔ ان کے والد، سید محمد طیفور ایک بڑے زمیندار سید عبدالعزیز کے بیٹے تھے۔ اور ارجمند اپنے پردادا میر غلام مصطفیٰ الحسینی کے ذریعے، وہ 16ویں صدی کے اسلامی اسکالر اور زمیندار سید ابراہیم دانشمند تک شجرہ رکھتی تھیں۔ انھوں نے ڈھاکہ کے ایڈن گرلز اسکول سے گریجویشن کیا اور ڈھاکہ یونیورسٹی سے فارسی اور فلسفہ میں انڈر گریجویٹ ڈگری حاصل کی۔  اس کی تعلیم کی حوصلہ افزائی اور حمایت اس کے والد سید محمد طیفور نے کی۔ 

بانو ارجمند نے استاد گل محمد خان سے تربیت حاصل کی۔ اس نے کلاسیکی جنوب ایشیائی موسیقی جیسے غزل ، نثر گیتی اور رابندر سنگیت میں مہارت کے لیے اساتذہ کی صحبت حاصل کی۔ اس نے لوک اور زیادہ جدید گیت بھی گائے۔ اس کی پہلی پیشہ ورانہ کارکردگی 16 دسمبر 1939ء کو ڈھاکہ میں آل انڈیا ریڈیو کی افتتاحی نشریات میں سامنے آِئی تھی۔ وہ دس سال کی عمر میں ڈھاکہ ریڈیو پر شرکت کرکے پہلی مسلمان گلوکارہ بن گئیں۔ 1977 ء سے 1986ء تک وہ ڈھاکہ میوزک کالج کی اعزازی پرنسپل رہیں۔ انھوں نے ڈھاکہ میوزیم کی سرپرست کے طور پر خدمات انجام دیں۔  وہ 10 سال تک نذرل سوارلپی سدھیکرن بورڈ ( *نزرول نوٹیشن تصدیق بورڈ*) کی چیئرمین بھی رہیں۔

ارجمند کو دو اہم اعزاز ملے اس میں 
شاہ ایران کی طرف سے تاجپوشی کا تمغا (1968ء) اور صدر پاکستان کی طرف سے پرائیڈ آف پرفارمنس ایوارڈ (1969ء) ملا۔

حوالہ جات
---------

1. ↑  "Television of Talents"۔ The Daily Star۔ 10 January 2015۔ اخذ شدہ بتاریخ 28 نومبر 2016
2. 1 2 3 4 5  Shahnaz Huda۔ "Banu, Leila Arjumand"۔ Banglapedia۔ اخذ شدہ بتاریخ 28 نومبر 2016
3. ↑
**لارنس برنارڈ فش لاک** (پیدائش: 2 جنوری 1907ء)|(انتقال:25 جون 1986ء) ایک انگریز کرکٹ کھلاڑی تھا، جس نے 1936ء سے 1947ء تک چار ٹیسٹ کھیلے۔ ایک ماہر بلے باز، اس نے ان چار میچوں میں بہت کم کامیابی حاصل کی، لیکن شاید اس کا ٹیسٹ کیریئر بہت زیادہ نمایاں رہا، اگر اس نے ان میں سے چھ نہیں گنوائے جو دوسری جنگ عظیم تک اس کے بہترین سال ہونے چاہیے تھے۔ کولن بیٹ مین، ایک کرکٹ مصنف، نے نوٹ کیا کہ "فش لاک، کاؤنٹی کا ایک اچھا پرفارمر، حیران کن طور پر بدقسمت تھا جب اس کے ٹیسٹ کا موقع آیا ایک زبردستی بائیں ہاتھ کا کھلاڑی، وہ ایشیز کے دو دوروں (1936-37ء) اور (1946ء) پر گیا اور دونوں بار ہاتھ کی چوٹوں کا سامنا کرنا پڑا، جس سے وہ بیرون ملک ایک ٹیسٹ تک محدود رہے۔"

### کرکٹ کیریئر

اس نے 1930ء میں سرے کے عملے میں شمولیت اختیار کی اور اگلے سیزن میں اپنا اول درجہ ڈیبیو کیا۔ تاہم، وہ 1934ء تک کافی تعداد میں میچ نہیں کھیلے، جب انھوں نے 31.47 کی اوسط سے 598 رنز بنائے۔ 1935ء میں وہ ٹیم کے باقاعدہ رکن تھے اور انھوں نے پہلی بار 1000 رنز مکمل کیے اور اپنی پہلی تین سنچریاں بنائیں۔ اگلے سال وہ بالکل سامنے آگیا۔ انھوں نے 53.22 کی اوسط سے 2,129 رنز بنائے۔ اسے لارڈز میں کھلاڑیوں کے لیے منتخب کیا گیا، دو ٹیسٹ ٹرائلز میں کھیلا گیا اور بھارت کے خلاف دو ٹیسٹ کے لیے منتخب کیا گیا۔ اسے اگلے موسم سرما میں آسٹریلیا کے دورے کے لیے منتخب کیا گیا تھا، لیکن دائیں ہاتھ کی ٹوٹی ہوئی ہڈی کی وجہ سے وہ چھ ہفتے سے محروم رہے اور اس طرح ٹیسٹ کے لیے دباؤ ڈالنے کا موقع گنوا بیٹھے۔1937ء کے سیزن کے دوران، اس نے سرے کے لیے بیٹنگ کی شروعات کی اور اپنے کیریئر کے بقیہ حصے میں بیٹنگ کی اس پوزیشن پر قبضہ کیا۔ اس نے بہت زیادہ اسکور کرنا جاری رکھا اور 1938ء میں ٹیسٹ ٹرائل کے لیے منتخب کیا گیا، جس میں اس نے سنچری بنائی، لیکن اس کے باوجود وہ ٹیسٹ ٹیم میں اپنے راستے پر مجبور نہ ہو سکے۔ اس نے بطور انجینئر تربیت حاصل کی تھی اور دوسری جنگ عظیم کے دوران اس نے RAF کے لیے ہوائی جہاز کے پرزے بنائے تھے۔ جنگ کے بعد، 1946ء میں اس کا موسم اچھا رہا، 50.47 کی اوسط سے 2,241 رنز بنائے۔ نتیجے کے طور پر، وہ بھارت کے خلاف ایک ٹیسٹ میں کھیلا اور 1947ء کے ایڈیشن میں وزڈن کرکٹ کھلاڑی آف دی ایئر کے طور پر منتخب ہوا۔ وہ 1946-7ء کے آسٹریلیا کے دورے پر گئے اور اپنا چوتھا اور آخری ٹیسٹ کھیلا۔ 1948ء میں اس نے اپنا سب سے زیادہ اسکور بنایا، 253 لیسٹر شائر کے خلاف گریس روڈ، لیسٹر میں۔ 1952 کے اپنے آخری سیزن میں، جب وہ 45 سال کے تھے، تب بھی انھوں نے اپنے 1,000 رنز بنائے اور سرے کو چیمپئن شپ جیتنے میں مدد کی، جو ان کی سات فتوحات کے ریکارڈ کی ترتیب میں سے پہلا تھا۔ بعد میں وہ جان وائٹ گفٹ، کروڈن اور سینٹ ڈنسٹن کالج کے ٹرینیٹی اسکول میں کوچ رہے۔

### فٹ بال کیریئر

فش لاک نے ونگر کے طور پر پیشہ ورانہ فٹ بال بھی کھیلا، جس میں تین سیزن (1929–1932ء) کرسٹل پیلس کے ساتھ (19 سینئر پیشی، دو گول)، ایک سیزن (1933–34ء) مل وال کے ساتھ (36 سینئر پیشی، سات گول) اور دو ساؤتھمپٹن ​​کے ساتھ شامل ہیں۔ (1934-1936ء)۔ پیشہ ور بننے سے پہلے، وہ ڈولوِچ ہیملیٹ کے لیے اور انگلینڈ کے لیے شوقیہ بین الاقوامی فکسچر میں کھیل چکے تھے۔ انھوں نے پیشہ ورانہ طور پر ایلڈر شاٹ اور گلنگھم کے لیے کھیلا۔

### انتقال

فش لاک جون 1986ء کو سوٹن، لندن میں ایک آپریشن کے بعد ہسپتال میں 79 سال کی عمر میں انتقال کر گیا۔

مزید دیکھیے
-----------

* کرکٹ
* ٹیسٹ کرکٹ
* انگلستان قومی کرکٹ ٹیم
* انگلستان کے ٹیسٹ کرکٹ کھلاڑیوں کی فہرست

حوالہ جات
---------
شازیہ خالد ایک میڈیکل ڈاکٹر, سوئی پاکستان سے تعلق رکھنے والی خواتین کے انسانی حقوق کی وکیل ہے۔

### پس منظر

ڈاکٹر شازیہ خالد نے پائپ لائن انجینئر خالد امان سے شادی کی. 2005 میں ڈاکٹر شازیہ پاکستان پیٹرولیم لمیٹڈ (پی پی ایل) کی ملازم تھیں اور گذشتہ 18 ماہ سے کمپنی کے سوئی اسپتال میں ملازمت کر رہی تھیں جبکہ پی پی ایل کے ذریعہ فراہم کردہ رہائش میں تنہا رہائش پزیر تھیں۔ ڈیفنس سروسز گروپ (ڈی ایس جی) کے ذریعہ انھیں سیکیورٹی خدمات فراہم کی گئی ] پی پی ایل کے اپنے شوہر کے لیے نوکری کا وعدہ کرنے کے بعد ہی انھوں نے یہ نوکری قبول کی تھی تاہم ، یہ کام کبھی بھی پورا نہیں ہوا۔

### عصمت دری

2 جنوری کی رات اور 3 جنوری 2005 کی صبح کے اواخر میں ، ڈاکٹر شازیہ کو کسی نے اپنے بال کھینچتے ہوئے بیدار کیا۔ اس کے بعد اسے ڈیرہ بگٹی کے بھاری نگران سرکاری زیر انتظام قدرتی گیس پلانٹ سوئی ، ڈیرہ بگٹی میں ایک ڈوری کے ساتھ گلا دبا کر ، ڈرایا گیا ، آنکھوں پر پٹی باندھ دی گئی ، پستول سے چھپایا گیا ، مارا پیٹا گیا اور بار بار ان کے ساتھ زیادتی کی گئی۔ اس حملے میں وہ شدید زخمی ہو گئی تھی لیکن وہ ہاتھوں کو ڈوری سے پاک کرنے میں کامیاب رہی اور قریبی نرسنگ ہاسٹل میں نرس ، سکینہ سے مدد لی۔ اس کے بعد سکینہ نے پی پی ایل اور ڈی سی ایم او کی انتظامیہ کو آگاہ کیا۔ ڈیوٹی پر موجود طبی عملہ ، ڈاکٹر محمد علی ، ڈاکٹر ارشاد ، ڈاکٹر صائمہ صدیقی ، نرس فردوس اور سلیم اللہ نے ڈاکٹر شازیہ کی عیادت کی۔ ان کی اپنے شوہر (جو اس وقت لیبیا میں کام کر رہے تھے ) سے رابطہ کرنے کی درخواست اور ان کے اہل خانہ کو مطلع کرنے کی بات کو نظرانداز کر دیا گیا۔  ان کے طبی علاج معالجے کی بجائے ، عہدیداروں نے انھیں خاموش رکھنے کے لیے تین دن تک بے ہوشی کی حالت میں رکھا اور پھر انھیں کراچی کے ایک نفسیاتی اسپتال ، اصغر نفسیاتی اسپتال منتقل کر دیا۔

### دھمکیاں

بی بی سی کو انٹرویو دیتے ہوئے ڈاکٹر شازیہ نے کہا کہ انھیں متعدد بار دھمکیاں دی گئیں۔ "میں آپ کو یہ نہیں بتا سکتی کہ مجھے کتنی بار دھمکی دی گئی۔ میری زندگی کو ناممکن بنا دیا گیا۔ میں ابھی بھی گھبرا گیئی ہوں۔" "میرا پورا کیریئر تباہ ہو گیا ، جیسے میرے شوہر کا تھا۔ اسی وجہ سے ہم اپنا ملک چھوڑ گئے۔" "انصاف ملنے کی بجائے ، مجھے پاکستان سے دور کر دیا گیا۔ میں کبھی پاکستان چھوڑنا نہیں چاہتی تھی ، لیکن اان کے پاس کوئی چارہ نہیں تھا۔"    ڈاکٹر شازیہ اور ان کے شوہر نے الزام عائد کیا کہ حکام نے انھیں دھمکی دی اور انھیں ملک چھوڑنے کا حکم دیا۔

حوالہ جات
---------

1. ↑  The Dr. Shazia Case Press Statement Joint Action Committee for People's Rights [*مردہ ربط*]
2. ↑  Another Face of Terror
3. ↑  Rape victim under pressure to keep mum
4. ↑  kristof.html Another Face of Terror [*مردہ ربط*]
5. ↑  Shazia Khalid and the fight for justice in Pakistan
6. ↑  Raped doctor: I'm still terrified, BBC, 29 June 2005.
7. ↑  I’m still terrified: Dr Shazia
8. ↑  A Pakistani Rape, and a Pakistani Love Story

بیرونی روابط
------------

* Dr. Shazia's Story: In Her Own Words
* Amnesty International case report
* Sui Assault Victim Flies to UKآرکائیو شدہ (Date missing) بذریعہ pakistantimes.net (Error: unknown archive URL)-Pakistan Times
* Equality Now Action on Pakistan's rape lawsآرکائیو شدہ (Date missing) بذریعہ equalitynow.org (Error: unknown archive URL)
* Shazia Khalid and the fight for justice in Pakistan
* Video interview with BBC Urdu Service
**ویوگی ہری** (1895ء – 1988ء) دیویدی یوگ (1893ء–1918ء) کے برج بھاشا کے شاعر، شارح اور برج ادب کے ماہر تھے۔ ہری کے بچپن کا نام ہری پرساد تھا۔

انھوں نے بہت ساری کتب کی تدوین کی، قدیم اشعار کا مجموعہ مرتب کیا اور سَنتوں کے کام مرتب کیے۔ انھوں نے شاعری، ڈراما، نثر ، مضامین اور بچوں کی افادیت کی کتابیں بھی لکھیں ہیں۔ وہ ہریجن سیوک سَنگھ، گاندھی سمارک نِدھی اور بھودان آندولن میں سرگرم تھے۔

سوانح
-----

ان کی پیدائش بندیل کھنڈ، ریاست چھترپور میں 1895ء کو ہوئی۔ ابتدائی تعلیم گھر پر ہوئی۔ چھترپور کی فضا میں شاعری اور موسیقی گھلی ہوئی تھی۔ تجرد کی زندگی گزارنے کے فیصلے کے ساتھ انھوں نے اپنا نام ویوگی ہری رکھ لیا تھا۔ ہری شاعر و ادیب، سادھو، فلسفی، مفکر اور بے لوث سماج سیوک تھے۔ ہندی ادب کی پہلی باقاعدہ تاریخ مشر بندھوؤں کی ترتیب میں تعاون کے لیے ہری سے درخواست کی گئی۔ لیکن انھوں نے اس تجویز کو نامنظور کر دیا تھا۔ چھترپور کی مہارانی کمل کماری کے ساتھ کئی استھانوں کے درشن کیے اور اس سفر کے دوران میں بھکتی کے اشعار کہے۔ بیراگی ہونے کے سبب ان کا رحجان بھگتی ادب پر غور و فکر کی طرف ہوا۔ پرشوتم داس ٹندن نے انھیں برج بھاشا کی طرف متوجہ کیا۔ انھوں نے "برج مادھری سار" الہ آباد میں قیام کے دوران میں ترتیب دی تھی۔ "ویرست سئی" ہری کی وہ قابل قدر تصنیف ہے جس پر انھیں ہندی ساہتیہ سمیلن نے منگلا پرساد انعام عطا کیا۔ ہری نے کھڑی بولی ہندی میں بھی قابل ذکر نظم و نثر تخلیق کیے۔ مہاتما گاندھی کے بہت قریب ہونے کے سبب سماج سیوا ان کا مقصد بن گیا تھا۔ "انوراگ واٹیکا"، "کوی کیرتن"، "مندرپرویش" ان کی اہم تصانیف ہیں۔ ہری نے "ونے پتریکا" کی بڑی عالمانہ تشریح لکھ کر اپنی غیر معمولی ذہانت کا ثبوت دیا ہے۔ ہری کا انتقال 1988ء میں دہلی میں ہوا۔ ان کی آپ بیتی "میرا جیون پروا" کا شمار ہندی کی مشہور آپ بیتیوں میں ہوتا ہے۔

حوالہ جات
---------

1. ↑  "آرکائیو کاپی"۔ 21 اکتوبر 2019 میں اصل سے آرکائیو شدہ۔ اخذ شدہ بتاریخ 21 اکتوبر 2019  الوسيط `|url-status=` تم تجاهله (معاونت)
وزیر کے لڑکے کا علاج – جوزف میری وئن کی مصوری، 1752ء۔
**وزیر کے لڑکے کا علاج** معجزات یسوع مسیح میں سے ایک جو یوحنا کی انجیل میں مذکور ہے۔ یہ معجزہ قانا پیش آیا، جبکہ وزیر کا بیٹا کچھ فاصلے پر کفر نحوم میں تھا۔

یوحنا کی انجیل میں (ERV-UR):

یسوع نے اس سے کہا، "جب تک تم لوگ معجزات اور عجیب وغریب چیزیں نہیں دیکھو گے مجھ پر ایمان نہیں لاؤ گے۔"
بادشاہ کے وزیر نے درخواست کی کہ "میرا بچہ مرنے کے قریب ہے اس کی موت سے پہلے چلیں۔"
یسوع نے کہا، "جاؤ تمھارا بچہ زندہ رہے گا!" اور اس شخص کو یسوع کے بات پر ایمان تھا یسوع کے کہنے پر اپنے گھر روانہ ہُوا۔
راستے ہی میں اس آدمی کا خادم ملا اس نے کہا، "تمھارا لڑکا اب صحت یاب ہے۔"
تب اس نے خادم سے پوچھا، "میرا بچہ کس وقت اچھا ہوا۔" خادم نے جواب دیا، "گذشتہ کل تقریباً ایک بجے اس کا بخار کم ہوا۔"
اس لڑکے کے باپ (افسر) نے خیال کیا ایک بجے کا وقت وہی وقت تھا جس وقت یسوع نے کہا تھا، تمھارا لڑکا زندہ رہے گا، تب وہ اور اس کے گھر کے تمام لوگ یسوع پر ایمان لائے۔
یہ دُوسرا معُجزہ ہے جو یِسُوع نے یہودیہ سے گلِیل میں آکر دکھایا۔
اِسی سے ملتا جُلتا ایک معجزہ "عہدیدار کے خادم کا علاج"،
متی باب 8 آیت 5 تا 13 اور لوقا باب 7 آیت 1 تا 10 میں مذکور ہے۔

حوالہ جات
---------

1. ↑  یوحنا باب 4 آیت 43 تا 54
2. ↑  "عظیم ترین انسان جو کبھی ہو گذرا"، صفحہ 20، ناشرین واچ ٹاور بائبل اینڈ ٹریکٹ سوسائٹی آف نیویارک انکارپوریشن۔ بروکلن، نیویارک، ریاستہائے متحدہ امریکا۔، طباعت 2010ء

| * د
* ب
* ت
معجزات مسیح |
| --- |
| شفا | 
* Bleeding woman
* بیت صیدا کا نابینا
* یریحو کے نزدیک
* Blind men in Galilee
* رومی افسر کا نوکر
* Cleansing a leper
* Cleansing ten lepers
* Deaf mute of Decapolis
* Dropsy
* Gennesaret healings
* کبـڑی عورت
* Man blind from birth
* Mother of Peter's wife
* Paralytic at Bethesda
* Paralytic at Capernaum
* وزیر کے لڑکے کا علاج
* Servant's ear
* Withered hand

 |  |
| جھاڑ پھونک | 
* Blind mute
* Boy
* Syrophoenician's daughter
* Capernaum synagogue
* گراسینی/گدرینی بدروح (لشکر)
* Mute man
* At sunset

 |
| مردوں کو زندہ کرنا | 
* نائین کی بیوہ کا بیٹا
* یائیر کی بیٹی
* لعزر

 |
| قدرت پر اختیار | 
* مچھلیوں کو پکڑنا
* Coin in the fish's mouth
* جم غفیر کو کھانا کھلانا
* Fig tree cursed
* قانا میں شادی
* طوفان کو تھمانا
* صورت بدلنا
* پانی پر چلنا

 |
| **مسیحیت باب** |
**ابو خالد کابلی** ( *کنکر* عرفی)، **شیعوں کے چوتھے امام** علی ابن الحسین (سجاد) کے اصحاب میں سے ایک؛ اور ان کے قریب ترین شیعوں میں سے تھے۔
وہ کابل کا رہنے والا تھا جس نے حجاز کا سفر کیا اور اسے محمد ابن حنفیہ کا حامی سمجھا جاتا تھا لیکن یحییٰ بن ام تاویل کی رہنمائی سے وہ زین العابدین کی خدمت میں پہنچا اور ان سے پیار کیا اور ان کی امامت کا اقرار کیا۔

زندگی
-----

ان کی زندگی سے معلوم ہوتا ہے کہ ابو خالد پہلے محمد بن حنفیہ کی امامت پر یقین رکھتے تھے لیکن یحییٰ بن ام تاویل کی رہنمائی اور اصرار سے ان کی ملاقات امام سجاد (شیعوں کے چوتھے امام) سے ہو گئی اور چونکہ امام سجاد نے اسے بچپن کے نام کنکر سے بلایا توکنکر کو امام سجاد کی امامت پر یقین ہو گیا۔ اور پھر وہ شیعوں کے چوتھے امام کے قریبی ساتھیوں میں سے ہو گئے۔ انھوں نے اہل بیت سے اس قدر قرب حاصل کیا کہ وہ باب یعنی رسائی کا راستہ کہلائے۔ سجاد یعنی امام سجاد (شیعوں کے چوتھے امام) کے ثقہ راوی اور شاگردوں میں شمار ہوتے تھے۔

حسین ابن علی کی امامت کے شروع میں ایک روایت کے مطابق حالات ایسے تھے کہ زیادہ تر لوگ پیغمبر اسلام کے خاندان کے ارد گرد سے پراکندہ تھے اور صرف چند لوگ آپ کے ساتھ تھے۔ یہ دور حجاج بن یوسف کی حکومت کا تھا اور اسی وجہ سے شیعوں کو کوئی تحفظ حاصل نہیں تھا۔ فضل بن شاذان ابو خالد کو ان پانچ افراد میں سے ایک مانتا ہے جو حسین ابن علی کی امامت کے آغاز میں حسین کے شیعہ مانے جاتے تھے۔ 

ابو خالد بھی کافی دیر تک حجاج سے بچتے رہے اور آخر کار بنی امیہ سے محفوظ رہنے کے لیے مکہ چلے گئے۔ امام سجاد کی وفات کے بعد وہ جعفر صادق کے ساتھیوں میں شامل ہو گئے۔

عقائد، اخلاقیات، تاریخ، مہدویت، تفسیر اور دیگر کے بارے میں ابو خالد سے تقریباً 80 روایات بیان کی ہیں۔

اساتذہ
------

ابو خالد کابلی نے اپنی زندگی کا بیشتر حصہ مدینہ میں 61ھ سے 114ھ تک گزارا۔ امام سجاد ، امام باقر اور امام جعفر صادق جیسے عظیم استادوں سے دین و علم سیکھا۔ ابو خالد کی زیادہ تر روایات شیعوں کے پانچویں اور چھٹے امام سے ہیں۔

شاگردان
-------

ابو خالد سے روایت کرنے والوں میں سے بعض یہ ہیں:

* *ابی حمزہ ثمالی*
* *ابن عماره*
* *ابن ابوایوب*
* *بشر کناسی*
* *اسماعیل بن جابر*
* *جمیل بن صالح*
* *حسین بن سلمہ*
* *حامد بن صالح*
* *سدیر صیرفی*
* *سعید بن جبیر*
* *عبد الحمید طائی*
* *عبد اللہ بن فضل*
* *محمد بن حمران*
* *مسر بن عبد العزیز نخعی*
* *معمر بن یحییٰ بن سام*
* *منصور بن یونس*

حوالہ جات
---------

1. ↑  تاریخ امامت، اصغر منتظر القائم، ص 171 و 172
2. ↑  سعید بن جبیر، حکیم بن جبیر بن مطعم، یحیی ابن ام طویل و ابوخالد کابلی
کروزرز دنیا کے دور دراز علاقوں میں روایتی زندگی دیکھ سکتے ہیں۔ یہاں، کونا کا ایک مقامی باشندہ سان بلاس جزائر میں ڈگ آؤٹ ڈونگی کو پیڈل کر رہا ہے۔
**سمندری سیاحت** **، جسے آبی سیاحت** بھی کہا جاتا ہے، وہ سیاحت ہے جو جہاز رانی اور کشتی رانی کو چھٹیوں اور تعطیلات کی سرگرمیوں کے ساتھ مربوط کرتی ہے۔ یہ ایک کروز جہاز میں ایک بندرگاہ سے دوسرے بندرگاہ تک سفر یا کشتی پر مبنی تقریبات میں شمولیت جیسے کہ ریگاٹا یا دوپہر کے کھانے کے لیے ایک چھوٹی کشتی پر اترنا یا دوسرے دن کی تفریح کے لیے خاص طور پر تیار کردہ دن کی کشتی پر اترنا۔ یہ سیاحت کی ایک شکل ہے جو عام طور پر گرمیوں میں زیادہ مقبول ہوتی ہے۔

خطے کے لحاظ سے
--------------

### یورپ

 جرمنی میں کیل ویک میں *ونڈ جیمر پریڈ* ، آبی سیاحت کا ایک اہم مقام
#### نیدرلینڈ

 ہلیگومین اپریل میں پانی کے سیاحوں کو رونگ کرتے ہوئے، جب ٹیولپ کے کھیت کھل رہے ہیں۔
#### جمہوریہ چیک

 Vyšší Brod میں Vltava دریا پر پانی کے سیاح۔
### ریاست ہائے متحدہ

 سلور گلین اسپرنگس میں ایک ہاؤس بوٹ ، جھیل جارج، فلوریڈا کے بالکل قریب

گیلری
-----

* ایمسٹرڈیم میں Rijksmuseum کے قریب سے گزرنے والی ٹور بوٹایمسٹرڈیم میں Rijksmuseum کے قریب سے گزرنے والی ٹور بوٹ
* سین پر ایک بٹیو ماؤچ سیر کی کشتیسین پر ایک *بٹیو ماؤچ* سیر کی کشتی
* نیاگرا فالس کے لیے میڈ آف دی مسٹ ٹور بوٹنیاگرا فالس کے لیے میڈ آف دی مسٹ ٹور بوٹ
* ایک فلیٹ بوٹ کروزر میلبورن، آسٹریلیا میں دریائے یارا کے ساتھ سیر کرتے ہوئے نظر آرہی ہے۔
**حویلی ٹوڈر مل ٹنڈن** مقبول جہاز **حویلی** یا جہاز **محل** سترہویں صدی کے ٹوڈرمل، ایک سرھندی اگروال ، کی رہائشی حویلی تھی۔
جو مغل سلطنت کے تحت سرہند کے نواب وزیر خان کے دربار میں دیوان بن گیا۔ آج یہ گرو گوبند سنگھ کے جوان شہید بیٹوں اور ان کی والدہ کی آخری رسومات کے لیے یاد کیا جاتا ہے۔
حویلی سرہند ۔ روپ نگر ریلوے لائن کے مشرقی اطرفف میں ہرنم نگر میں واقع ہے جو فتح گڑھ صاحب سے صرف ایک کلومیٹر دور ہے ۔ اب اس حویلی کو پنجاب حکومت اور انٹیچ کی مدد سے ایس جی پی سی نے اتنظام سنبھالنے کے ساتھ بحالی کا کام شروع کر دیا ہے  ۔

ٹوڈر مل کے وارثین سرہند سے لدھیانہ منتقل ہو گئے ہیں۔ موجودہ نسل میں مینڈلوں کو کشتریوں کے نام سے جانا جاتا ہے۔ تاریخ میں دونوں ٹوڈر مل ایک ہی خاندان سے ہیں۔ منڈل کے خاندانی ریکارڈ 16 ویں صدی سے ہریدوار میں دستیاب ہیں۔ ٹوڑ مال پنجاب سے تھا۔

فن تعمیر
--------

 جہاز حویلی کو بحال کیا جارہا ہے۔
سرہندی اینٹوں سے تعمیر شدہ شاہانہ حویلی مغل گورنر نواب وزیر خان کے محل کے عین مقابل موجودہے ۔ ایک زمانے میں وسیع پیمانے پر مہمانوں کے استقبال اور خاطر مدارت کے لیے شہرت رکھتی تھی جس میں سرسبز گھاس سے مزین قطعے میں ایک تالاب اور کئی فوارے بھی موجود تھے۔

دیوان ٹوڈر مل
-------------

فائل:TodarMall Hall.JPG گرودوارہ فتح گڑھ صاحب میں دیوان ٹوڈر مل ہال
دیوان ٹوڈر مل سرہندی نواب وزیرخان کے دربار میں دیوان اور چوپڑا محقق تھے۔   اور پھلکیاں ریاستی گزٹیر کے مطابق ، ان کا تعلق پٹیالہ سے کچھ میل دور کاکڑا گاؤں سے تھا۔

موجودہ دور (2021)میں گردوارہ جیوتی سواروپ ، اس جگہ پر موجود ہے جہاں تین شہدا کا آخری جنازہ ادا کیا گیا تھا ، دونوں گوردواروں کو ملانے والی سڑک کو دیوان ٹوڈر مل مارگ کے نام سے جانا جاتا ہے۔ آج بھی دیوان ٹوڈرمل کے لیے سکھوں میں بہت احترام پایا جاتا ہے۔ ایس جی پی سی کے ذریعہ تاریخی گرودوارہ فتح گڑھ صاحب میں *دیوان ٹوڈر مل یادگاری ہال* ، تعمیر کیا گیا ۔

مزید دیکھو
----------

* عام خاص باغ
* ساکا سرہند
* احمد سرہندی
* سرہند کی تاریخ

حوالہ جات
---------

1. ↑  "Shrines: Haveli Todar Mal"۔ ضلع فتح گڑھ صاحب website۔ 10 فروری 2010 میں اصل سے آرکائیو شدہ
2. ↑  "AN ANCIENT BROTHERHOOD"۔ www.telegraphindia.com (بزبان انگریزی)۔ اخذ شدہ بتاریخ 06 اپریل 2020
3. ↑  "Jahaz Haveli - SikhiWiki, free Sikh encyclopedia."۔ www.sikhiwiki.org۔ اخذ شدہ بتاریخ 06 اپریل 2020
4. ↑  "Dewan Todar Mal- A true devotee of the Guru"۔ فتح گڑھ صاحب website۔ 09 اپریل 2009 میں اصل سے آرکائیو شدہ۔ اخذ شدہ بتاریخ 05 جنوری 2010

بیرونی روابط
------------

* ٹوڈرمل جہاز حویلی ، سلائیڈ شو آئی جی این سی اے
**تجزیۂ بول** کو عام الفاظ میں پیشاب کا تجزیہ کہ سکتے ہیں۔ طبی زبان اختیار کی جائے تو، انگریزی میں اسے urinalysis (یورینالیسس) کہا جاتا ہے جو دو الفاظ پر مشتمل اصطلاح ہے یعنی urine + analysis کا مرکب لفظ۔ اردو میں طب و حکمت کی اصطلاح میں پیشاب کو بول کہا جاتا ہے اور اس کا تجزیہ (جیسا کہ عنوان سے ظاہر ہے)، تجزیۂ بول کہلاتا ہے۔

وہ تمام اختبارات یا ٹیسٹس جو پیشاب کو استعمال کرتے ہوئے کسی بھی بیماری کی تشخیص کرنے یا کسی عضو کے کام کا اندازہ لگانے کے لیے کیے جاتے ہیں ان کو تجزیۂ بول یا urinalysis کہا جاتا ہے۔ اس اختبار میں پیشاب کے مختلف کیمیائی اور خلیاتی اجزاء کا مطالعہ کیا جاتا ہے۔ پیشاب، گردوں میں بننے والا ایک اخراجی مادہ ہوتا ہے اور اس کے ذریعے جسم میں پیدا ہونے والے مختلف کیمیائی مادوں کی مقدار کا اندازہ لگایا جا سکتا ہے۔ اور ان پھر اس اختبار کے نتیجے کو ایک طبیب اپنے تجربہ کی مدد سے مریض کی حالت کا معائنہ کرتے ہوئے بیماری تشخیص اور بیماری کے درجہ کا اندازہ لگانے میں استعمال کرتا ہے۔

عام ٹیسٹ
--------

ویسے تو پیشاب کے ذریعے کیے جانے والے اختبارات کی تعداد سیکڑوں تک ہے لیکن ایک عام تجزیۂ بول (urinalysis) میں جو باتیں معلوم کی جاتی ہیں وہ یہ ہیں

* رنگ
* صاف ہونا
* بو
* اسپیسیفک گریویٹی
* پی ایچ
* گلوکوز
* نائٹرائٹ
* لیکوسائٹ ایسٹریز
* کیٹونز
* خوردبینی مطالعہ

|  |  |
| --- | --- |
|  | ویکی ذخائر پر **تجزیۂ بول** سے متعلق سمعی و بصری مواد ملاحظہ کریں۔ |
**ملکہ راجی** سلطان ناصر الدین محمود شاہ شرقی کی زوجہ، جونپور سلطنت کی ملکہ اور سلطان محمد شاہ شرقی کی والدہ تھیں۔ ملکہ راجی نے اپنے فرزند سلطان محمد شاہ شرقی کے اوائل عہدِ حکومت میں بطور نائب السلطنت فرائض انجام دیے۔ اُنہیں ہندوستان کی مشہور ترین مسلم حکمران خواتین میں سرفہرست شمار کیا جاتا ہے۔

سوانح
-----

### ابتدائی حالات

ملکہ راجی سے متعلق ابتدائی حالات بالخصوص پیدائش و سالِ وفات کسی تاریخی کتاب میں مرقوم نہیں۔ ملکہ کے احوال محض سلطان محمود شاہ شرقی کے عقدِ نکاح میں آنے کے بعد بطور سماجی اصلاحات کے ہی ملتا ہے، وگرنہ ذاتی معلومات فراہم نہیں ہیں۔

### سماجی اصلاحات و تعمیرات

ملکہ راجی کی شخصیت اُن کی سماجی اصلاحات اور عوامی خدمات کے باعث ہی تاریخ میں اپنا مقام بنا سکی ہے۔ اُنہوں نے علما و صوفیا کی خدمات، رعایا کی فلاح و بہبود اور خاص طور پر تعلیمِ نسواں کے لیے جو قابلِ قدر کام کیے، وہ ہندوستان کے عہدِ وسطیٰ میں عدیم المثال مانے جاتے ہیں۔ ملکہ نے بہت سی مساجد، خانقاہیں، مدرسے، پُل اور مقبرے تعمیر کروائے۔ متعدد گاؤں اُن کی خواہش پر بسائے گئے جو آج بھی آباد ہیں۔ ملکہ کے عہد کی ایک حسین یادگار ’’محل نماز گاہ‘‘ تھا، جس کی تعمیر میں اُس زمانے کے بہترین کاریگروں نے حصہ لیا تھا۔ محل نمازگاہ سے ملحقہ ایک مدرسہ، مہمان خانہ، حوض اور باغ بھی تھا۔ ملکہ اِسی محل میں اپنی کنیزوں اور سہیلیوں کے ہمراہ رہتی تھیں۔ یہ محل مسجد لال دروازہ (جونپور) کے پاس تھا اور مسجد کی طرح یہ بھی سرخ پتھر سے تعمیر کیا گیا تھا۔ ملکہ کا ایک اور محل ’’محل بی بی راجی‘‘ کے نام سے بھی تھا جو جامع مسجد (جونپور) کے قریب تھا۔ مذکورہ محل کی چوڑائی 140 فٹ اور لمبائی 190 فٹ تھی۔ دہلی کے سلطان سکندر لودھی نے اپنے زمانہ حکومت میں اِس محل کو مسمار کر دیا تھا لیکن بعد میں اِس محل کو سلطان حسین شاہ شرقی کے پوتے عمر خاں نے مرمت کروا کے اپنی رہائش گاہ بنا لیا تھا۔بعد ازاں شرقیوں کے جانشین صدیوں تک اِسی میں مقیم رہے۔

ملکہ نے اپنی چہیتی بیٹی لاڈلی بیگم کے لیے بھی جونپور سے کچھ فاصلہ پر ایک نالے کے کنارے ایک محل کی بنیادی اُستوار کی تھیں۔ یہ نالہ شہر جونپور اور کرنجہ کے درمیان آج بھی بہتا ہے۔ یہاں اُس نے کچھ رہائشی کمرے، ایک پُل اور ایک مسجد بھی تعمیر کروائی تھی۔ لیکن یہ محل لودھی اور شرقی جنگوں کی وجہ سے مکمل نہ ہو سکا اور سلطان سکندر لودھی نے اِس محل کی بنیادوں اور بنے ہوئے رہائشی کمروں اور پُل کو بھی تباہ کر دیا تھا۔اِس مسجد کے کتبہ سے معلوم ہوتا ہے کہ یہ تعمیرات سنہ 1447ء میں ہوئی تھیں۔ اب صرف ایک مسجد باقی ہے جو مسجد بی بی راجی کے نام سے مشہور ہے۔

حوالہ جات
---------

1. ↑  جونپور نامہ، صفحہ 52۔
2. ↑  تذکرۂ مشائخ شیراز ہند جونپور،  صفحہ111۔
3. ↑  جونپور نامہ، صفحہ 52-53۔
4. ↑  Indian Architecture, The Islamic Period, p. 45
16th-century Ottoman Dîvân-ı Bâkîسولہویں صدی کا **عثمانی** **دیوان باقی** جس میں مہمان, شاعر اور ساقی جلوہ افروز ہیں
**یوسف نبی** (1642 – 10 اپریل 1712) محمد رابع کے دربار میں ایک ترک دیوان شاعر تھا۔ وہ "اپنی نظموں جو مشہور اقوال اور عصر حاضرپرتنقید اور اہم مواقع کی مناسبت کے اشعار سے بھرپور ہوتیں تھیں" کی وجہ سے مشہور تھے۔ 

honey badgerغریرالعسل
24 سال کی عمر میں نبی صوبہ شانلیعرفا سے تعلیم حاصل کرنے کے لیے استنبول آیا۔ کچھ عرصہ بعد، سن 1680 کے قریب، وہ حلب (جدید شام میں ) آباد ہو گیا۔ لیکن 1704 میں جب بلتاجی محمد پاشا وزیراعظم بنے ،تو نبی بھی ان کے ساتھ دوبارہ استنبول چلے گئے جہاں وہ دو سال تک مقیم رہے ، وہاں پر ان پر جنگلی غریرالعسل(انگریزی:honey badger) نے حملہ کیا اور وہ زخموں کی تاب نہ لاتے ہوئے چل بسے۔

اہم نکات
--------

1. ↑  Walter G. Andrews as quoted *in* Orga, Atesh (ed.) (2007) "Istanbul: Portrait of a City" *Istanbul: A Collection of the Poetry of Place* Eland, London, p. 39, آئی ایس بی این 978-0-9550105-9-0

; see Andrews, Walter G. (1997) *Ottoman Lyric Poetry: An Anthology* University of Texas Press, Austin, Texas, آئی ایس بی این 0-292-70472-0

.